राजधानी में आईटीआई व पॉलिटेक्नीक से प्रशिक्षित विद्याथियों के लिए तत्काल रोजगार के अवसर उपलब्ध है। इसके लिए छात्रों को सिर्फ दिल्ली सरकार के सोपान रोजगार मेले में जाना होगा। बुधवार को शुरू हुए इस मेले में इन शिक्षण संस्थानों के 24 विद्यार्थियों को प्राइवेट कंपनी ने नियुक्ति पत्र सौंपे। दिल्ली की विभिन्न कंपनियां इस मेले में करीब 100 कंपनियां विभिन्न ट्रेड के छात्रों को 8500 नौकरियां उपलब्ध कराने के इरादे से एकजुट हुई है। यह मेला आईटीआई पूसा में शुरू किया गया है।